Bratwurst
Bratwurst dešrelės (iš sen. vok. Bratwurst: brät 'smulkiai pjaustyta mėsa', wurst 'dešrelė'; dab. vok. braten 'kepti, troškinti') – vokiškai kalbančių šalių virtuvėse įprastos dešrelės, skirtos kepti keptuvėje arba grilyje, paprastai gaminamos iš maltos kiaulienos, natūraliame apvalkale. Halal ir košeriniuose patiekaluose išskirtinai naudojama veršiena ar jautiena. Populiarios kaip greito maisto patiekalas, ruošiamas ir tiekiamas ant gatvės prekystalių.